
Javna vatrogasna postrojba  Opatija je  izradila  nastavni  plan  i  program  sukladno  svojim potrebama te Programu i načinu teorijske nastave i praktičnih vježbi u vatrogasnim postrojbama RH objavljenim od strane Hrvatske vatrogasne zajednice NN 115/20. 
Cjelokupna razrada nastavnih tema, praktičnih vježbi te drugih aktivnosti sastavni je dio ovog Plana i dana je u prilogu. 

Javna vatrogasna postrojba Opatija će raditi na unapređenju kvalitete nastave preko osuvremenjivanja nastavnih sredstava, nabavke stručne literature kao i edukacije svog kadra. Vatrogasne intervencije će biti temelj za koncipiranje teorijske nastave i praktičnih vježbi. 



























	Temeljem  Programa i načina provedbe teorijske nastave i praktičnih vježbi u vatrogasnim postrojbama,  NN 115/20, Statuta Javne vatrogasne postrojbe Opatija čl. 8., i 21. Zapovjednik JVP Opatija dana 29. prosinca 2023. godine donosi:




PLAN NASTAVE I VJEŽBI S IZVEDBENIM PROGRAMIMA ZA 2024. GODINU

Članak 1.
Ovim Planom propisuju se teme teorijske nastave i praktičnih vježbi koje se obrađuju po smjenama u vrijeme teorijske nastave i praktičnih vježbi s izvedbenim programima JVP Opatija. Teme teorijske nastave i praktičnih vježbi provode se po danima i satnici sukladno planu rada JVP Opatija. Za provođenje ovog Plana osobno su odgovorni Zapovjednik, Zamjenik zapovjednika, Voditelji smjene i Voditelji desetine za smjene kojima rukovode (dalje u tekstu: provoditelji). 
Članak 2.
	Nastavnu temu i praktičnu vježbu koja će se obraditi i uvježbati pojedinog dana provoditelji dobivaju u pismenom obliku u mjesečnom planu obuke. Mjesečni program obuke je usklađen s godišnjim planom tako da se svaka nastavna tema i praktična vježba mora obraditi najmanje jednom tijekom radne godine. Teorijska nastava i praktična vježba spajaju se po nastavnim jedinicama i izvode se zajedno. Teorijska nastava i praktična vježba izvode se u prostorima i krugu postrojbe, a uz prethodno odobrenje Zapovjednika, mogu se po potrebi održati i izvan postrojbe. Izvođenje teorijske nastave i praktičnih vježbi na otvorenom prostoru potrebno je prilagoditi vremenskim prilikama te se iste ne mogu izvoditi na otvorenom prostoru pri temperaturi nižoj od 0 stupnjeva C. 

Članak 3.
	Provoditelj kod planiranja teme i praktične vježbe može predvidjeti i zatražiti pomoć drugog provoditelja koji je specijalista za tu temu ili praktičnu vježbu. Provoditelj specijalista za određeno područje vatrogasnih znanja dužan je odazvati se takvom zahtjevu.
Članak 4.
	Nastavnu temu i praktičnu vježbu koja će se obrađivati  i uvježbavati sa više smjena ili su u program vježbe uključene postrojbe DVD-a planira i provodi Zamjenik zapovjednika uz prethodno odobrenje Zapovjednika. Zajedničke vježbe više smjena ili postrojba DVD-a provode se u pravilu izvan postrojbe na prikladnom objektu ili prostoru i to najmanje jednom godišnje.
Članak 5.
	Provoditelji nastavnu temu svoje smjene upisuju u dnevnu zapovijed. O provedenoj teorijskoj nastavi i praktičnim vježbama vodi se evidencija s upisom nastavne cjeline teorijske nastave i praktičnih vježbi, broj održanih sati i nazočnih pripadnika vatrogasne postrojbe.
Članak 6.
	Provoditelj teorijske nastave i praktičnih vježbi po pitanju mjera zaštite na radu dužan je pridržavati se Programa i načina provedbe teorijske nastave i praktičnih vježbi u vatrogasnim postrojbama, u daljnjem tekstu Programa, sukladno njegovim Člancima 4 do 8. 

Članak 7.
	Sastavni dio ovog plana su prilozi I., II. i III. koji sadrže teme teorijske nastave i praktičnih vježbi. 
Za pripremu nastave i vježbi provoditelji su dužni koristiti postojeću stručnu literaturu postrojbe kao i ostalu dostupnu stručnu literaturu i časopise.
U JVP Opatija postoji interna biblioteka gdje se provoditelji teoretske nastave mogu poslužiti sa svom dostupnom literaturom s našeg govornog područja glede zaštite od požara.
 U slučaju nedostatka adekvatne literature rukovoditelji su dužni na redovnom sastanku provoditelja zatražiti nabavku iste, a Zapovjednik postrojbe osigurati nabavku rečene literature u što kraćem roku.
Teme koje su navedene u prilozima po potrebi se mogu mijenjati, za teme se mogu koristiti i analize pojedinih zahtjevnijih intervencija na kojima su intervenirali pripadnici JVP Opatija, a mogu se koristiti i teme sa seminara na kojima su sudjelovali pojedini radnici i na taj način informirati ostale radnike. 
Članak 8.
	Ne pridržavanje odredbi ovog Plana s pripadajućim prilozima smatrati će se težom povredom radne odgovornosti provoditelja i svakog pojedinog radnika koji učestvuje u nastavi i na vježbi.






								   









               Odobrio:	        Izradio:
             Zapovjednik                                                                              Zamjenik zapovjednika

   v.r. Igor Ravnić, dipl.ing.sig.                                                      v.r. Zoran Laslavić, dipl.ing.sig.













RASPORED TEMA TEORIJSKE NASTAVE I PRAKTIČNIH VJEŽBI

PRILOG I. TEORIJSKA NASTAVA

	Mjesec
	Teme teorijske nastave 

	Siječanj
	opasnosti i mjere zaštite vatrogasaca u operativnom djelovanju 

	
	organizacija vatrogasne službe

	
	identifikacija i označavanje opasnih tvari

	
	taktička primjena sredstava za gašenje: vode, pjene, praha, CO2 , zamjenskih sredstava za halon, priručnih sredstava

	
	oprema za osobnu i skupnu zaštitu vatrogasaca, podjela, tehničke karakteristike

	Veljača
	oprema za osobnu i skupnu zaštitu vatrogasaca, podjela, tehničke karakteristike

	
	podjela vatrogasnih armatura za vodu, tehničke karakteristike

	
	razvoj i širenje požara: čimbenici razvoja i širenja požara, širenje požara u zatvorenom prostoru, širenje požara na otvorenom prostoru

	
	zaštitne naprave za disanje, podjela, tehničke karakteristike

	
	taktička primjena sredstava za gašenje: vode, pjene, praha, CO2 , zamjenskih sredstava za halon, priručnih sredstava

	Ožujak
	taktička primjena sredstava za gašenje: vode, pjene, praha, CO2 , zamjenskih sredstava za halon, priručnih sredstava

	
	uređaji za rano otkrivanje i dojavu požara, općenito; vrste automatskih javljača požara

	
	uređaji i oprema za spašavanje, penjanje i rad na visini, podjela, tehničke karakteristike

	
	taktika gašenja požara na cestovnim vozilima 

	
	komunikacija u vatrogastvu: mobilni i stabilni uređaji za komunikaciju

	Travanj
	komunikacija u vatrogastvu: mobilni i stabilni uređaji za komunikaciju

	
	spašavanje ljudi i životinja: s visina i dubina, s razine zemlje

	
	definicija i razredba požara: pojam vatre i požara, razredba požara po mjestu nastanka, razredba požara po obujmu i veličini, razredba požara po fazama razvoja, razredba požara po vrsti gorive tvari

	
	upotreba uređaja za mjerenje koncentracija plinova i para – eksplozimetar

	Svibanj
	definicija požarnog opterećenja

	
	upotreba opreme za svladavanje sila: poluge, koloture i koloturja, lanci, užad, dizalice, zračni jastuci

	
	vatrogasna vozila, podjela, tehničke karakteristike

	
	osnove kartografije i topografije

	
	gašenje šumskih požara i ostalih požara otvorenog prostora, određivanje površine požara na otvorenom prostoru 

	Lipanj
	gašenje šumskih požara i ostalih požara otvorenog prostora, određivanje površine požara na otvorenom prostoru 

	
	spašavanje ljudi i životinja: potresi, poplave

	
	taktička primjena različitih tehnoloških rješenja prilikom gašenja požara: visokotlačni uređaji za gašenje, impulsni sustavi za gašenje, CAFS sustavi, CCSCobra sustavi

	
	taktika gašenja požara u gospodarstvu

	
	aktivnosti po planu zaštite od požara za područje djelovanja vatrogasne postrojbe

	Srpanj
	taktika gašenja požara na brodovima

	
	spašavanje ljudi i životinja: zatvaranje vode i plina

	
	zaštitne naprave za disanje, podjela, tehničke karakteristike

	
	taktika gašenja požara u visokim objektima

	
	razvoj akcije gašenja požara: tijek intervencije, izbor taktike gašenja požara, orijentacija, kretanje i pretraživanje u zadimljenom prostoru, lokalizacija požara, završetak akcije gašenja požara,  rad po povratku u postrojbu, analiza vatrogasne intervencije

	Kolovoz
	razvoj akcije gašenja požara: tijek intervencije, izbor taktike gašenja požara, orijentacija, kretanje i pretraživanje u zadimljenom prostoru, lokalizacija požara, završetak akcije gašenja požara,  rad po povratku u postrojbu, analiza vatrogasne intervencije 

	
	vatrogasna vozila, podjela, tehničke karakteristike

	
	vatrogasna simbolika 

	
	taktika gašenja požara u objektima gdje boravi mnogo ljudi

	
	relejna dobava vode

	Rujan
	taktika gašenja požara u specifičnim slučajevima – gašenje zapaljivih tekućina, gašenje plinova, gašenje prašina, gašenje tvari koje se teško gase

	
	uređaji za mjerenje koncentracija plinova i para – eksplozimetar, plinski detektor

	
	pneumatski podizači tereta, podjela, tehničke karakteristike 

	
	spašavanje ljudi i životinja: potresi, poplave

	Listopad
	spašavanje ljudi i životinja: nasilno otvaranje vrata i prozora

	
	taktika gašenja požara na brodovima

	
	taktika gašenja požara u gospodarstvu

	
	aktivnosti po planu zaštite od požara za područje djelovanja vatrogasne postrojbe

	
	koloture i koloturja

	Studeni
	koloture i koloturja

	
	spašavanje ljudi i životinja: zatvaranje vode i plina

	
	zaštitne naprave za disanje, podjela, tehničke karakteristike

	
	taktika gašenja požara u visokim objektima

	
	uređaji i oprema za spašavanje, penjanje i rad na visini, podjela, tehničke karakteristike

	Prosinac





	uređaji i oprema za spašavanje, penjanje i rad na visini, podjela, tehničke karakteristike

	
	vatrogasne pumpe, podjela, tehničke karakteristike

	
	taktički nastupi, navale i zahvati na požar

	
	taktika gašenja požara u pojedinim dijelovima objekta









PRILOG II. PRAKTIČNE VJEŽBE

	Mjesec
	Plan praktičnih vježbi

	Siječanj
	vježbe reanimacije, imobilizacije uz korištenje opreme koju posjeduje postrojba

	
	vježbe s tehničkim vozilom i opremom za tehničke intervencije

	
	taktički nastupi pri u nesrećama s opasnim tvarima

	
	taktički zadaci gašenja požara pojedinih dijelova objekta

	
	taktički zadatak pretraživanja prostora

	Veljača
	taktički zadatak pretraživanja prostora

	
	polaganje usisnog, cijevnog i navalnog sektora rada

	
	taktički zadaci gašenja požara u visokim objektima

	
	taktički zadaci gašenja požara u javnim objektima

	
	taktički zadatak pretraživanja prostora

	Ožujak
	taktički zadatak pretraživanja prostora

	
	vježbe s ljestvama

	
	vježbe s užadima

	
	taktički zadaci gašenja požara u prometu

	
	taktički nastupi vatrogasnih postrojbi

	Travanj
	vježbe s vozilima i opremom za tehničke intervencije

	
	vježbe s užadi i koloturama

	
	vježbe s hidrantom

	
	vježbe s uređajem za mjerenje koncentracija plinova i para – eksplozimetar 

	Svibanj
	taktički zadaci gašenja požara u javnim objektima

	
	vježbe s opremom za svladavanje sila

	
	vježbe spašavanja ljudi i životinja

	
	vježbe s potopnim vatrogasnim pumpama 

	
	taktički zadaci gašenja požara otvorenoga prostora 

	Lipanj
	taktički zadaci gašenja požara otvorenoga prostora 

	
	vježbe s ljestvama

	
	vježbe s vatrogasnom pumpom

	
	taktički zadaci gašenja požara u gospodarskim granama

	Srpanj
	taktički zadaci gašenja požara u javnim objektima

	
	taktički nastupi vatrogasnih postrojbi

	
	vježbe s tehničkim vozilom i opremom za tehničke intervencije 

	
	vježbe s hidrantom

	
	vježbe s vatrogasnim vozilima za gašenje požara

	Kolovoz
	taktički zadaci gašenja požara pojedinih dijelova objekta

	
	vježbe spašavanja u prometnim nesrećama

	
	taktički zadaci gašenja požara u prometu

	
	taktički zadaci gašenja požara u javnim objektima

	
	relejna dobava vode

	Rujan
	relejna dobava vode

	
	vježbe pretakanja zapaljivih i nagrizajućih tekućina

	
	vježbe s uređajem za mjerenje koncentracija plinova i para – eksplozimetar

	
	vježbe spašavanja u prometnim nesrećama 

	
	vježbe spašavanja sa visina

	Listopad
	vježbe spašavanja iz dubina

	
	taktički nastupi pri u nesrećama s opasnim tvarima

	
	vježbe s ljestvama

	
	taktički zadaci vezani za gospodarsku djelatnost na području djelovanja vatrogasne postrojbe

	
	vježbe s užadima

	Studeni
	vježbe radova na vodi i zaštite od poplava

	
	vježba zatvaranje vode i plina

	
	vježbe sa kemijskim odijelima

	
	taktički zadaci gašenja požara pojedinih dijelova objekta

	
	vježbe s užadima

	Prosinac
	vježbe spašavanja ljudi i životinja

	
	vježbe nasilnog otvaranja vrata i prozora

	
	vježbe s vatrogasnom pumpom

	
	taktički zadaci vezani za gospodarsku djelatnost na području djelovanja vatrogasne postrojbe

	
	vježbe s ručnim i prijevoznim vatrogasnim aparatima




PRILOG III. PRAKTIČNE VJEŽBE NA VATROGASNOM POLIGONU ŠAPJANE

	Mjesec
	Plan praktičnih vježbi

	Siječanj – prosinac ovisno o drugim obavezama postrojbe


	vježbe oslobađanja osoba iz vozila

	
	vježbe sa zaštitnim napravama za disanje – kontejner

	
	vježbe s ručnim i prijevoznim vatrogasnim aparatima 

	
	vježbe spašavanja iz ruševina

	
	vježbe kod intervencije s opasnim tvarima

	
	vježba gašenja – ispunjavanje prostora pjenom

	
	vježbe spašavanja iz dubina i sa visina

	
	vježbe sa zaštitnim napravama za disanje - kavez






Nastavne teme praktičnih vježbi obuhvaćaju:
 
1. polaganje usisnog, cijevnog i navalnog sektora rada:
· polaganje B pruge s razdjelnicom i dvije C pruge s mlaznicama
· polaganje B pruge s razdjelnicom, jednom B prugom s mlaznicom i jednom C prugom s mlaznicom
· polaganje B pruge s razdjelnicom, jednom C prugom za vodu s mlaznicom i jednom prugom za pjenu s mlaznicom za tešku ili srednju pjenu
· polaganje B pruge za spajanje na AC ili hidrantsku mrežu uključujući hidrantski nastavak
· polaganje pruge za generator lake pjene uključujući i generator za laku pjenu
· polaganje B pruge s razdjelnicom, dvije C pruge s mlaznicama za formiranje vodenog zida i jednom C prugom s mlaznicom
· polaganje cijevne pruge i dubokosrkača
· postavljanje cijevnih mostića u bilo kojoj varijanti

2. vježbe s hidrantom:
· rad s NV i AC
· nadopuna rezervoara vode vatrogasnih vozila s vodom iz nadzemnog i/ili podzemnog hidranta

3. vježbe s vatrogasnom pumpom
crpljenje vode – rad s vatrogasnim pumpama: 
· stabilnim  
· prijevoznim  
· prijenosnim  
· potopnim 
· plutajućim 
· leđnim pumpama

4. vježbe s vatrogasnim vozilima za gašenje požara:
· rad s NV
· rad s NV i AC
· rad s tehničkim vozilom
· rad s tehničkim vozilom i NV
· rad s vozilima za šumske intervencije
· provjera poznavanja rasporeda opreme po vozilima

5. relejna dobava vode:
· relejna dobava sa prijenosnim pumpama i vatrogasnim vozilima 

6. vježbe s tehničkim vozilom i opremom za tehničke intervencije – TV,
· rad s tehničkim vozilom
· rad s tehničkim vozilom i NV
· provjera poznavanja rasporeda opreme po vozilima

7. vježbe s ručnim i prijevoznim vatrogasnim aparatima:
· upotreba S aparata
· upotreba aparata CO2
· prikaz djelovanja vode na zapaljene ulja i masti

8. vježbe s ljestvama: 
· rad s kukačama
· rad sa sastavljačama
· rad s rastegačama

9. vježbe s užadima: 
· samospašavanje penjačkim užetom, karabinom i posebnim dodatkom – osmicom,
· spašavanje s visina i dubina uz upotrebu specijalne opreme, 
· uvježbavanje osnovnih čvorova
· spuštanje i dizanje tereta
· spuštanje i dizanje nosila s unesrećenom osobom

10. vježbe sa zaštitnim napravama za disanje
opremanje sa izolacijskim aparatima:
· stavljanje aparata za zaštitu organa za disanje i promjena spremnika
· postavljanje aparata za zaštitu organa za disanje drugoj osobi
· provjere spretnosti i brzine opremanja zaštitnom opremom (i izolacijski aparat) i kontrola osobne zaštitne opreme (kompletnost i stanje iste)

rad sa izolacijskim aparatima:
· vježbe uz upotrebu aparata za zaštitu organa za disanje i plinonepropusnog odijela
· vježbe uz upotrebu aparata za zaštitu organa za disanje u skučenim, mračnim ili zadimljenim prostorima – orijentacija i pretraživanje u zadimljenom prostoru

11. vježbe spašavanja ljudi i životinja:
· spašavanje s visina
· spašavanje iz dubina
· vježbe reanimacije, imobilizacije uz korištenje opreme koju posjeduje postrojba
· uvježbavanje smjene spašavanja u urbanim sredinama

12. vježbe spašavanja iz ruševina
vježbe  pretraživanja  za nestalom osobom:
· organizacija pretrage
· osnovni postupci pretraživanja
· osiguranje ruševine
· vježbe s GPS-om

13. vježbe spašavanja iz liftova

14. vježbe spašavanja u prometnim nesrećama:
· rad s hidrauličkim alatima i uređajima
· rad s pneumatskim podizačima tereta
· oslobađanje osoba iz oštećenih vozila
· stabilizacija oštećenog vozila

15. taktički nastupi vatrogasnih postrojbi:
· taktički nastup vatrogasne grupe
· taktički nastup vatrogasnog odjeljenja
· ulazak i postupci vatrogasaca u prostore gdje su prepoznati uvjeti za nastanak plamenih udara

16. taktički zadaci gašenja požara otvorenoga prostora:
· metode gašenja šumskih požara 

17. taktički zadaci gašenja požara pojedinih dijelova objekta:
· gašenje tavana i krova
· gašenje požara u dimnjaku
· gašenje požara stubišta
· gašenje požara stropa, poda i stijene
· gašenje požara stana 

18. taktički zadaci gašenja požara u prometu:
· gašenje požara u cestovnom prometu
· gašenje požara u zračnom prometu
· gašenje požara broda
· gašenje požara u željezničkom prometu

19. taktički zadaci gašenja požara u javnim objektima:
· evakuacija i spašavanje iz objekata ugroženim požarom
· taktika gašenja požara u bolnicama
· taktika gašenja požara kazališta i kina
· taktika gašenja požara škola i vrtića
· taktika gašenja požara u dječjem domu, učeničkom domu ili  domu za starije osobe

20. taktički zadaci gašenja požara po gospodarskim granama
gašenje požara električnih instalacija i uređaja:
· gašenje požara na električnim uređajima
· gašenje požara na objektima na kojima se nalaze električne instalacije i uređaji visokog napona
· gašenje požara u elektroenergetskim postrojenjima i trafostanicama

21. taktički nastupi pri/u nesrećama s opasnim tvarima:
· akcidenti u cestovnom i željezničkom prometu s opasnim tvarima
· taktika gašenja požara propan-butan plina koji izlazi iz uskladištenih boca
· gašenje i hlađenje nadzemnih spremnika i spremnika na transportnim sredstvima

22. vježbe s uređajem za mjerenje koncentracija plinova i para – eksplozimetar:
· vježbe korištenja uređaja za mjerenje koncentracija plinova i para koje posjeduje postrojba
· rashlađivanje
· ventiliranje - odimljavanje

23. vježbe pretakanja zapaljivih i nagrizajućih tekućina

24. vježbe s opremom za svladavanje sila: 
· poluge, 
· koloture i koloturja, 
· lanci, 
· užad, 
· dizalice, 
· zračni jastuci, 

25. vježbe nasilnog otvaranja vrata i prozora 

26. vježba zatvaranje vode i plina 

27. vježbe radova na vodi i zaštite od poplava

28. vježba traženja i spašavanja na vodenoj površini i ispod vodene površine (za ronioce)
· spašavanje utopljenika
· organizacija pretrage
· osnovni postupci pretraživanja
· vježba s vatrogasnim plovilom

29. taktički zadaci vezani za gospodarsku djelatnost na području djelovanja vatrogasne postrojbe:
· hoteli
· sportska dvorana
· javna garaža
· benzinske pumpe
· autokampovi
· ostali objekti
· obilazak jednog od štićenih prostora (vatrodojava) s kojim je uvezana JVP Opatija

	Za praktičnu nastavu osim vatrogasnog dvorišta i vatrogasnog tornja JVP Opatije koristit će se i Vatrogasni trenažni centar u Šapjanama.

Uz ovaj plan predviđene su i vatrogasne vježbe gašenja požara i evakuacije - spašavanja iz objekata kao i vježbe ronioca (rad i spašavanje iz mora i morskih dubina).
Predviđene vježbe obavlja službujuća smjena (postrojba popunjena drugom smjenom), a vježbe će se odrađivati u terminima prema  dogovoru s drugim pravnim osobama.


Predviđene vježbe 

· Vježbe gašenja požara i evakuacije / spašavanja iz objekta:

· Starački dom Volosko

· ACI Marina Opatija - Ičići

· Učenički dom Lovran

· Dječji dom „ Ivana Brlić Mažuranić“ Lovran

· Sportska dvorana „Marino Cvetković“ Opatija

· Grad Opatija

· Općina Matulji

· Općina Lovran

· Općina Mošćenička Draga

· Uz dosad navedene predviđene vježbe u slučaju interesa drugih subjekata planirati i provesti vježbe s njima. 


· Vježbe radova u morskim dubinama i spašavanje iz mora







NAPOMENA:

Teorijska nastava i praktične vježbe provode se prema važećim vježbovnim pravilima.

Provoditelj teorijske nastave i praktičnih vježbi odgovoran je za:
– pravilno i sigurno izvođenje teorijske nastave i praktičnih vježbi;
– sukladnost, ispravnost i sigurnost uređaja, opreme i tehnike;
– sigurnost osoba koje sudjeluju u izvođenju i praćenju teorijske nastave i praktičnih vježbi.

Provoditelj je dužan nazočne upoznati s možebitnim opasnostima i propisanim mjerama zaštite.
Provoditelj je dužan poduzeti sve mjere osiguranja i zaštite uređaja, opreme i sredstava.
Provoditelj je dužan poduzeti sve mjere osiguranja i zaštite skupine kao i pojedinca prema priznatim pravilima tehničke prakse i obuke vatrogasaca.
Provoditelj je dužan udaljiti pojedince za koje utvrdi da psihofizički nisu sposobni pratiti ili izvoditi teorijsku nastavu i praktične vježbe, o čemu će sastaviti odgovarajuću službenu zabilješku.

       Teorijska nastava i praktične vježbe mogu se izvoditi samo s vatrogasnom tehnikom i opremom koja je ispitana sukladno odredbama Zakona o vatrogastvu.
Uređaji, oprema i sredstva kojima se izvodi nastava moraju biti usklađeni s odredbama Pravilnika o tehničkim zahtjevima za zaštitnu i drugu osobnu opremu koju pripadnici vatrogasnih postrojbi koriste prilikom vatrogasne intervencije i Pravilnikom o minimumu tehničke opreme i sredstava koje moraju posjedovati vatrogasne postrojbe, sukladno Planu zaštite od požara.

Osobe nazočne teorijskoj nastavi i praktičnim vježbama dužne su nositi propisanu radnu odoru i koristiti propisanu osobnu zaštitnu opremu, a po potrebi i prosudbi provoditelja nastave, koristiti i drugu zaštitnu opremu koju posjeduje vatrogasna postrojba.

Dozvoljava se odstupanje o predviđenih tema u slučajevima kada  to zahtjeva potreba službe uz odobrenje Zapovjednika. 
Opatija, prosinac 2023

